ประกาศกรมประมงเรื่อง หลักเกณฑ์และข้อปฏิบัติของเรือน้ำมันที่ทำการขนถ่ายน้ำมันในเขตพื้นที่ที่อยู่ภายใต้กรอบความตกลงว่าด้วยการทำการประมงในมหาสมุทรอินเดียตอนใต้พ.ศ. ๒๕๖๒[๑] เนื่องด้วยประเทศไทยได้เข้าเป็นภาคีสมาชิกตามความตกลงว่าด้วยการทำการประมงในมหาสมุทรอินเดียตอนใต้ (Southern Indian Ocean Fisheries Agreement; SIOFA) อันทำให้ประเทศไทยมีสิทธิเข้าไปทำการขนถ่ายน้ำมันในเขตพื้นที่ที่อยู่ภายใต้กรอบความตกลงดังกล่าวกรมประมงจึงขอประชาสัมพันธ์ให้ผู้ที่ประสงค์จะเข้าไปทำการขนถ่ายน้ำมันในบริเวณดังกล่าวทราบถึงหลักเกณฑ์และข้อปฏิบัติของเรือน้ำมันที่จะต้องปฏิบัติหากเข้าไปทำการขนถ่ายน้ำมันในเขตพื้นที่ที่อยู่ภายใต้กรอบความตกลงว่าด้วยการทำการประมงในมหาสมุทรอินเดียตอนใต้ดังต่อไปนี้ข้อ๑ เรือน้ำมันที่ทำการขนถ่ายน้ำมันในพื้นที่ที่อยู่ภายใต้กรอบความตกลงว่าด้วยการทำการประมงในมหาสมุทรอินเดียตอนใต้(SouthernIndianOceanFisheriesAgreement;SIOFA)จะต้องเป็นเรือที่อยู่ในบัญชีรายชื่อเรือที่ได้รับอนุญาตขององค์การบริหารจัดการประมงตามกรอบความตกลงดังกล่าวซึ่งสามารถตรวจสอบได้จากเว็บไซต์www.siofa.orgเจ้าของเรือที่อยู่ในบัญชีรายชื่อเรือที่ได้รับอนุญาตขององค์การบริหารจัดการประมงตามวรรคหนึ่งห้ามมีส่วนร่วม ให้การสนับสนุน หรือเกี่ยวข้องกับกิจกรรมการประมง กับเรือไร้สัญชาติเรือที่ไม่ได้อยู่ในบัญชีรายชื่อเรือที่ได้รับอนุญาตขององค์การบริหารจัดการประมงดังกล่าวหรือเรือที่อยู่ในบัญชีรายชื่อเรือที่ทำการประมงโดยไม่ชอบด้วยกฎหมายในพื้นที่ที่อยู่ภายใต้กรอบความตกลงว่าด้วยการทำการประมงในมหาสมุทรอินเดียตอนใต้(Southern Indian Ocean Fisheries greement; SIOFA)ข้อ๒ ให้เจ้าของเรือตามข้อ ๑ วรรคหนึ่ง แจ้งการเข้าออกจากพื้นที่ที่อยู่ภายใต้กรอบความตกลงว่าด้วยการทำการประมงในมหาสมุทรอินเดียตอนใต้(SouthernIndianOceanFisheriesAgreement;SIOFA)ตามแบบฟอร์ม Requirementsforvesselentryandexitnotifications (กปน. ๑๔) ภายในยี่สิบสี่ชั่วโมงที่มีการเข้าออกจากพื้นที่ผ่านทางไปรษณีย์อิเล็กทรอนิกส์ @siofa.orgและ ข้อ๓ ผู้ควบคุมเรือน้ำมันที่จะทำการขนถ่ายน้ำมันคนประจำเรือ หรือเสบียงในทะเล จะต้องแจ้งการขนถ่ายดังกล่าวให้กองควบคุมการประมงนอกน่านน้ำและการขนถ่ายสัตว์น้ำกรมประมง ทราบล่วงหน้าอย่างน้อยยี่สิบสี่ชั่วโมง โดยใช้แบบฟอร์ม SIOFATransferAtSeaNotification(กปน. ๘) แนบท้ายประกาศนี้เมื่อดำเนินการขนถ่ายตามวรรคหนึ่งเสร็จสิน ต้องรายงานการขนถ่ายดังกล่าวภายในยี่สิบสี่ชั่วโมงต่อกองควบคุมการประมงนอกน่านน้ำและการขนถ่ายสัตว์น้ำกรมประมง โดยใช้แบบฟอร์ม SIOFATransferAtSeaDeclaration(กปน. ๘A)แนบท้ายประกาศนี้ข้อ๔ ห้ามทิ้งพลาสติก เชือก อวน ถุงขยะพลาสติกและเถ้าจากเตาเผาขยะที่เป็นผลิตภัณฑ์พลาสติกลงในทะเล โดยให้เก็บไว้บนเรือจนกว่าจะสามารถนำกลับมาทิ้งที่ท่าเทียบเรือได้ความในวรรคหนึ่งมิให้ใช้บังคับในกรณีที่ทิ้งพลาสติกในทะเลเพื่อความปลอดภัยของเรือและคนที่อยู่บนเรือหรือการช่วยชีวิตในทะเลทั้งนี้การปฏิบัติตามวรรคหนึ่งและวรรคสอง ให้ผู้ควบคุมเรือปฏิบัติตามกฎข้อบังคับสำหรับการตรวจเรือกำหนดหลักเกณฑ์ วิธีการและเงื่อนไขในการตรวจเรือเพื่อป้องกันมลพิษจากขยะ พ.ศ. ๒๕๕๙และที่แก้ไขเพิ่มเติมข้อ๕ หากพบเห็นเรือไร้สัญชาติหรือเรือที่มิได้อยู่ในบัญชีเรือที่ได้รับอนุญาตขององค์การบริหารจัดการประมงตามกรอบความตกลงว่าด้วยการทำการประมงในมหาสมุทรอินเดียตอนใต้(SouthernIndianOceanFisheriesAgreement;SIOFA)กำลังทำการประมง ขนถ่ายสัตว์น้ำหรือกระทำกิจกรรมใด ๆ ในเขตความรับผิดชอบขององค์การบริหารจัดการประมงดังกล่าวผู้ควบคุมเรือต้องแจ้งข้อมูลให้กองควบคุมการประมงนอกน่านน้ำและการขนถ่ายสัตว์น้ำกรมประมง ทราบข้อมูลที่ต้องแจ้งตามวรรคหนึ่ง เช่น ชื่อเรือ เลขทะเบียนเรือสัญญาณเรียกขาน รัฐเจ้าของธง วัน เวลา พิกัดที่พบเรือ และรูปถ่ายเรือ เป็นต้นข้อ๖ การแจ้งและการรายงานตามข้อ ๓ และข้อ๕ ให้แจ้งหรือรายงานผ่านทางเครื่องมือสื่อสารอิเล็กทรอนิกส์ที่สามารถตรวจสอบและนำกลับมาใช้โดยความหมายไม่เปลี่ยนแปลงหรือทางไปรษณีย์อิเล็กทรอนิกส์ ที่ส่งผ่านมาจากทางไปรษณีย์อิเล็กทรอนิกส์ที่สามารถระบุตัวตนของอุปกรณ์ส่งสัญญาณผ่านดาวเทียมข้อ๗ เนื่องจากหลักเกณฑ์และข้อปฏิบัติขององค์การบริหารจัดการประมงภายใต้กรอบความตกลงว่าด้วยการทำการประมงในมหาสมุทรอินเดียตอนใต้(SouthernIndianOceanFisheriesAgreement;SIOFA)มีการปรับปรุงแก้ไขตามมติที่ประชุมประเทศภาคีสมาชิกเป็นประจำทุกปี ผู้ที่ประสงค์จะเข้าไปทำการขนถ่ายน้ำมันในพืนที่ ตามข้อ ๑ จึงควรติดตามการเปลี่ยนแปลงของหลักเกณฑ์และข้อปฏิบัติดังกล่าวอยู่ตลอดเวลาประกาศณ วันที่ ๑๑ มกราคม พ.ศ. ๒๕๖๒อดิศร พร้อมเทพอธิบดีกรมประมง[เอกสารแนบท้าย]๑. พื้นที่ที่อยู่ภายใต้กรอบความตกลงว่าด้วยการทำการประมงในมหาสมุทรอินเดียตอนใต้(SouthernIndianOceanFisheriesAgreement: SIOFA)๒. แบบฟอร์มSIOFATRANSFERATSEANOTIFICATION(กปน. ๘)๓. แบบฟอร์มSIOFATRANSFERATSEADECLARATION(กปน. ๘A)๔. แบบฟอร์มRequirements for vessel entry and exit notifications (กปน. ๑๔)(ดูข้อมูลจากภาพกฎหมาย)พิมพ์มาดา/ธนบดี/จัดทำ๒๔เมษายน ๒๕๖๒[๑]ราชกิจจานุเบกษา เล่ม ๑๓๖/ตอนพิเศษ ๑๘ ง/หน้า ๓๕/๑๘ มกราคม ๒๕๖๒